cyanic-selkie/wikianc huggingface dataset:
একীভূতকরণের দলিল (জম্মু ও কাশ্মীর)
১৯৪৭ সালের ২৭ অক্টোবর মহারাজা হরি সিংকে পাঠানো এক চিঠিতে ভারতের তৎকালীন গভর্নর জেনারেল লুই মাউন্টব্যাটেন এই দলিল অনুমোদন করেন এবং মন্তব্য করেন, "আমার সরকারের ইচ্ছা হলো যত দ্রুত সম্ভব জম্মু ও কাশ্মীরের আইন-শৃঙ্খলার পুনঃপ্রতিষ্ঠা হোক এবং তার মাটি আগ্রাসনকারীদের হাত থেকে মুক্ত হোক৷ রাজ্যের একীভূতকরণের বিষয়টি সেখানকার জনগণের মত যাচাই করে চূড়ান্ত হবে। " মাউন্টব্যাটেনের মন্তব্য এবং কাশ্মীরের ভবিষ্যৎ মর্যাদা নির্ধারণে ভারত সরকারের দেওয়া গণভোটের প্রস্তাব - এই বিষয়গুলো জম্মু-কাশ্মীরের একীভূতকরণের বৈধতার প্রশ্নে ভারত ও পাকিস্তানের মধ্যে  স্থায়ী দ্বন্দ্ব তৈরি করে। ভারত দাবি করে থাকে এই একীভূতকরণ সম্পূর্ণ শর্তহীন ও চূড়ান্ত, যেখানে পাকিস্তান এই একীভূতকরণকে প্রতারণাপূর্ণ মনে করে। কাশ্মীরের বিতর্কিত একত্রীকরণের ফলে সৃষ্টি হয় কাশ্মীর সমস্যা, যা দেশভাগের সুদূরপ্রসারী ও তিক্ততম ফলাফল এবং দক্ষিণ এশিয়ার প্রধান ভূরাজনৈতিক সমস্যা হিসেবে চিহ্নিত। কাশ্মীর নিয়ে এশিয়ার পারমাণবিক অস্ত্রধারী তিনটি দেশ- ভারত, পাকিস্তান ও চীনের মধ্যে বিবাদ এবং নানামুখী বিচ্ছিন্নতাবাদী আন্দোলনের ফলে এই ভূখণ্ড পৃথিবীর অন্যতম প্রধান ভূরাজনৈতিক জটিলতা ও সামরিক সংঘাতের কেন্দ্র।
ভারতের সাথে কাশ্মীরের রাজনৈতিক একত্রীকরণ প্রতিবছর ২৬ অক্টোবর Accession Day বা অন্তর্ভুক্তি দিবস হিসেবে উদযাপিত হয়।
প্রেক্ষাপট
ব্রিটিশ ভারতে ৫৬৫ টি দেশীয় রাজ্য ছিল, যার মধ্যে দ্বিতীয় বৃহত্তম ছিল জম্মু ও কাশ্মীর। ১৯২৫ সালে হরি সিং কাশ্মীরের রাজা হন। ১৯৪৭ সালে ভারতের স্বাধীনতা লাভ পর্যন্ত তিনিই ছিলেন কাশ্মীরের শাসক।
তখন কাশ্মিরের জনসংখ্যার প্রায় ৮০ ভাগ মুসলমান। কিন্তু রাজা ছিল ডোগরা বংশীয় হিন্দু। জনসংখ্যার অধিকাংশ মুসলমান এবং পাকিস্তানের সংলগ্ন রাজ্য এই কারণে কায়েদে আযম মুহাম্মদ আলী জিন্নাহ আশা করেছিলেন যে, কাশ্মির শেষ পর্যন্ত পাকিস্তানে যোগ দিবে।
কিন্তু কাশ্মীরের অত্যাচারী রাজা হরি সিং ভারত-পাকিস্তান কোথাও যোগ না দিয়ে কাশ্মিরের উপর তার আধিপত্য কোনভাবে বজায় রাখা যায় কিনা সেই চেষ্টাই করে যাচ্ছিলেন। মাউন্টব্যাটেন তাকে ভারতে যোগ দেয়ার জন্য চাপ দিচ্ছিলেন কিন্তু রাজা নানাভাবে সেই চাপ এড়িয়ে যাচ্ছিলেন। জিন্নাহ সাহেবও গোপনে দূত পাঠিয়ে তাকে পাকিস্তানে যোগ দেয়ার আমন্ত্রণ জানিয়েছিলেন কিন্তু রাজা সে আমন্ত্রণে তেমন সাড়া দেননি।
এই অবস্থায় আগস্টের শেষ দিকে কাশ্মিরের উত্তরাঞ্চলের পুঞ্চ জেলার মুসলমান অধিবাসীরা বিদ্রোহ করে স্বাধীনতা ঘোষণা করল। এই এলাকাটি পাকিস্তানের অত্যন্ত সংলগ্ন। রাজা হরি সিং বিদ্রোহ দমনের জন্য সৈন্য পাঠালেন এবং জম্মু এলাকার বিদ্রোহী জনগণকে বিতাড়িত করার আদেশ দিলেন তার সৈন্যদলকে। মুসলমানদের উপর নেমে এল অমানুষিক নির্যাতন। ব্যাপক গণহত্যা ও বিতাড়নের ফলে মুসলমান অধ্যুষিত জম্মু অঞ্চলকে হিন্দু প্রধান অঞ্চলে পরিণত করা হয়।
১৯৪৭ সালের ২২ অক্টোবর পাকিস্তান-সমর্থিত পশ্চিমাঞ্চলীয় জেলার বিদ্রোহী নাগরিক এবং পাকিস্তানের উত্তর-পশ্চিম সীমান্ত প্রদেশের পশতুন উপজাতিরা কাশ্মীর রাজ্য আক্রমণ করে। ২৫ অক্টোবর তারা বারমুলা দখল করে। সেখান থেকে গ্রীষ্মকালীন রাজধানী শ্রীনগরের দূরত্ব মাত্র ৩৫ কিলোমিটার। কিন্তু তারা রাজধানী ও তার অরক্ষিত বিমান ঘাঁটি কবজায় আনার কোনো চিন্তা না করে বারমুলায় লুটপাট করেই দুদিন কাটিয়ে দেয়।
উপজাতীয়দের বিরুদ্ধে যুদ্ধ ঘোষণা করলেও কাশ্মীরের রাজকীয় বাহিনী উপজাতীয়দের কাছে পরাজিত হচ্ছিল। রাজা হরি সিং সপরিবারে শ্রীনগর ত্যাগ করেন এবং ভারত সরকারের কাছে সহায়তা চাইলেন। জম্মু ও কাশ্মীর রাজ্যের ভারতে অন্তর্ভুক্ত হওয়া ছাড়া মাউন্টব্যাটেন ও জওহরলাল নেহেরু রাজাকে কোন ধরনের সাহায্য করতে অস্বীকৃতি জানান। বাধ্য হয়ে ১৯৪৭ সালের ২৬ অক্টোবর হরি সিং কাশ্মীরের ভারতভুক্তির চুক্তিতে সই করেন। এই চুক্তিটিই হল একীভূতকরণের দলিল। ২৭ অক্টোবর তা ভারতের গভর্নর-জেনারেল কর্তৃক অনুমোদিত হয়। এরপর ভারত আকাশপথে শ্রীনগরে সৈন্য পাঠাতে থাকে।
দলিল
১৯৪৭ সালের ২৬ অক্টোবর মহারাজা হরি সিং কর্তৃক নিষ্পন্ন এবং ২৭ অক্টোবর ভারতের গভর্নর জেনারেল লর্ড মাউন্টব্যাটেন, বার্মার প্রথম আর্ল মাউন্টব্যাটেন দ্বারা গৃহীত জম্মু ও কাশ্মীরের একীভূতকরণের পূর্ণ দলিলটি নিম্নরূপ (এর তৃতীয় দফায় উল্লেখিত তফসিল ব্যতীত):
ফ্রেড স্মিথ
ফ্রেডরিক উইলিয়াম স্মিথ (Fred Smith; জন্ম: ৩১ মার্চ, ১৮৬১ - মৃত্যু: ১৭ এপ্রিল, ১৯১৪) কেপ প্রদেশের উইটেনহেজ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ থেকে ১৮৯৬ সময়কালে আন্তর্জাতিক ক্রিকেট অঙ্গনে দক্ষিণ আফ্রিকার প্রতিনিধিত্ব করেছেন। ঘরোয়া দক্ষিণ আফ্রিকান ক্রিকেটে গটেং দলের পক্ষে খেলেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও ডানহাতে ব্যাটিং করতেন ও দলের প্রয়োজনে বোলিং করতেন ফ্রেড স্মিথ।
একীভূতকরণের দলিল (জম্মু ও কাশ্মীর)
দলিল
যেহেতু ভারতীয় স্বাধীনতা অধিনিয়ম ১৯৪৭ অনুসারে ১৯৪৭ খ্রিস্টাব্দের আগস্টের ১৫ তম দিন হতে ভারত নামে একটি স্বাধীন অধিরাজ্য প্রতিষ্ঠিত হবে; এবং অধিকারপ্রাপ্ত বিশেষ ক্ষেত্রে গভর্নর জেনারেল কর্তৃক কোন সংযোজন, বিয়োজন, অভিযোজন ও পরিবর্তনসহ ভারত শাসন আইন ১৯৩৫ ভারতীয় অধিরাজ্যের ক্ষেত্রে প্রযোজ্য হবে।
এবং যেহেতু ভারত শাসন আইন ১৯৩৫ অধিকার প্রদান করে যে, কোন ভারতীয় রাজ্য তার শাসক দ্বারা একটি একীভূতকরণের দলিল সম্পাদনের মাধ্যমে ভারতীয় অধিরাজ্যে অঙ্গীভূত হতে পারবে।
নিশা মিলেট
নিশা মিলেট (জন্ম ২০শে মার্চ ১৯৮২) হলেন ভারতের  কর্ণাটক রাজ্যের বেঙ্গালুরু র একজন সাঁতারু। তিনি একজন অর্জুন পুরস্কার বিজয়ী। তিনি ভারতের হয়ে ২০০০ সালে সিডনি অলিম্পিক সাঁতার দলের একমাত্র মহিলা ছিলেন।
একীভূতকরণের দলিল (জম্মু ও কাশ্মীর)
দলিল
এখন, অতএব, আমি শ্রীমান ইন্দ্র মহেন্দ্র রাজরাজেশ্বর মহারাজাধিরাজ শ্রী হরি সিংজি, জম্মু ও কাশ্মীর রাজ্যের অধিপতি, আমার উল্লেখিত রাজ্যের মধ্যে ও উপরে আপন সার্বভৌমত্বের ক্ষমতায় এতদ্বারা এই একীভূতকরণের দলিল সম্পাদন করছি; এবং
প্রজাতন্ত্রী টেক্সাস
প্রজাতন্ত্রী টেক্সাস ছিল উত্তর আমেরিকার যুক্তরাষ্ট্র এবং মেক্সিকোর মধ্যবর্তী একটি ক্ষণস্থায়ী দেশ, যা ১৮৩৬ হতে ১৮৪৫ সাল পর্যন্ত বিদ্যমান ছিল। টেক্সাস বিদ্রোহের ফলস্বরূপ মেক্সিকো হতে বিচ্ছিন্ন হওয়া একটি প্রজাতন্ত্র হিসেবে এর উৎপত্তি, দেশটির অধিভূক্ত সীমানা কেবল বর্তমান মার্কিন অঙ্গরাজ্য টেক্সাসই নয়, বরং বর্তমান সময়ের নতুন মেক্সিকো, ওকলাহোমা, কান্সাস, কলোরাডো, এবং ওয়াইয়োমিং এর অংশবিশেষ নিয়ে বিস্তৃত ছিল। যুক্তরাষ্ট্রের সহিত পূর্ব সীমানা এ‌‌ডাম্স-ওনিস চুক্তির মাধ্যমে নির্ধারিত হয়, এই চুক্তি ১৮১৯ সালে যুক্তরাষ্ট্র এবং স্পেনের মধ্যে সম্পাদিত হয়। মেক্সিকোর সহিত এর দক্ষিণ এবং সর্বপশ্চিমের সীমানা প্রজাতন্ত্রের জীবদ্দশায় সর্বসময়ের জন্য বিতর্কিত ছিল, যখন টেক্সাস সীমানা হিসেবে দাবী করে রিও গ্রাণ্ডেকে এবং মেক্সিকো নুয়েসেস নদীকে সীমানা হিসেবে দাবী করে। এই বিরোধই পরবর্তীতে টেক্সাস সংযুক্তির পর আমেরিকা ও মেক্সিকোর মধ্যে সংঘটিত মার্কিন-মেক্সিকিয় যুদ্ধের সূত্রপাত ঘটায়।
ইতিহাস
টেক্সাস বিদ্রোহের সূত্রপাত ঘটাবার জন্য দায়ী ঘটনাবলী সম্পর্কে জানতে দেখুন মেক্সিকিয় টেক্সাস।
ফ্রেড স্মিথ
খেলোয়াড়ী জীবন
ঘরোয়া ক্রিকেটে কিম্বার্লি ও ট্রান্সভালের পক্ষে খেলেছেন। উভয় দলেরই নেতৃত্বে ছিলেন ফ্রেড স্মিথ। দ্রুতলয়ে রান সংগ্রহকারী ব্যাটসম্যান ও উইকেট-রক্ষক হিসেবে তার বেশ সুনাম ছিল। এছাড়াও, দলের প্রয়োজনে বোলার হিসেবে নিজেকে উপস্থাপন করতেন ফ্রেড স্মিথ। ১৮৮০-এর দশকে ক্ষুদ্রতর ঘরানার ক্রিকেটে সফলতম ব্যাটসম্যানের মর্যাদা পেয়েছেন। ফলশ্রুতিতে দক্ষিণ আফ্রিকার ইতিহাসের প্রথম টেস্টে অংশগ্রহণের সুযোগ ঘটে ফ্রেড স্মিথের।
একীভূতকরণের দলিল (জম্মু ও কাশ্মীর)
দলিল
উনিশশো সাতচল্লিশ সালের অক্টোবরের ২৬ তম দিবসে আমার হাতে ন্যস্ত।
ফ্রেড স্মিথ
ব্যক্তিগত জীবন
জন ও প্রিমরোজ দম্পতির দ্বিতীয় সন্তান ও জ্যেষ্ঠ পুত্র সন্তান ছিলেন ফ্রেড স্মিথ। কৃষিকার্য্য পরিবারের প্রধান পেশা ছিল। ১৮৭১ সালে তার পরিবার ব্লুমফন্তেইনে চলে যায়। সেখানে তার পিতা কেরাণীর কাজ করতেন।
ট্রান্সভাল ক্রিকেট ইউনিয়ন গঠনে উল্লেখযোগ্য ভূমিকা পালন করেছেন তিনি। ক্রিকেটের পাশাপাশি স্প্রিন্টার হিসেবে অনেকগুলো ট্রফি জয় করেছেন। মে, ১৮৮৮ সালে মারিয়া কেম্পবেল নাম্নী এক রমণীর পাণিগ্রহণ করেন। ১৭ এপ্রিল, ১৯১৪ তারিখে ৫৩ বছর বয়সে ট্রান্সভালের জোহেন্সবার্গে ফ্রেড স্মিথের দেহাবসান ঘটে।
একীভূতকরণের দলিল (জম্মু ও কাশ্মীর)
দলিল
হরি সিং
মহারাজাধিরাজ জম্মু ও কাশ্মীর রাজ্য
আমি এতদ্বারা এই একীভূতকরণের দলিল অনুমোদন করছি, উনিশশো সাতচল্লিশ সালের অক্টোবরের ২৭ তম দিবসে।
(মাউন্টব্যাটেন অব বার্মা, ভারতের গভর্নর জেনারেল)
নিশা মিলেট
কর্মজীবন
মিলেটের ৫ বছর বয়সে প্রায় ডুবে যাওয়ার অভিজ্ঞতা হয়েছিল, যার পরে তাঁর বাবা জোর দিয়েছিলেন যাতে তিনি নিজের ভয় কাটিয়ে উঠে সাঁতার শিখতে পারেন। ১৯৯১ সালে, মিলেট চেন্নাইয়ের শেনয়নগর ক্লাবে তাঁর বাবা অব্রের নির্দেশনায় সাঁতার শিখেছিলেন। ১৯৯২ সাল নাগাদ, মিলেট চেন্নাইয়ে ৫০ মিটার ফ্রিস্টাইলে তাঁর প্রথম রাজ্য-স্তরের পদক জিতেছিলেন।
তাঁর বাবা-মা তাঁর সাঁতার প্রশিক্ষণ এবং কর্মজীবনকে আরও এগিয়ে নিয়ে যেতে ব্যাঙ্গালোরে চলে আসেন। তিনি ব্যাঙ্গালোরের সোফিয়া হাই স্কুলে পড়েছেন।
১৯৯৪ সালে, সাব-জুনিয়র থাকাকালীন, মিলেট সিনিয়র ন্যাশনাল লেভেলে পাঁচটি ফ্রিস্টাইল স্বর্ণপদক জিতেছিলেন এবং ভারতের শীর্ষ সাঁতারুদের পরাজিত করেছিলেন। একই বছর, তিনি হংকংয়ে এশিয়ান এজ গ্রুপ চ্যাম্পিয়নশিপে তাঁর প্রথম আন্তর্জাতিক পদকও জিতেছিলেন।
প্রজাতন্ত্রী টেক্সাস
ইতিহাস
টেক্সাসের প্রথম অস্থায়ী সরকার গঠিত হয় ১৮৩৫ সালের ৭ই নভেম্বর সান ফেলিপে ডি অস্টিন-এ। এই কাউন্সিল ১৮২৪ এর মেক্সিকিয় সংবিধান এর প্রতি সমর্থন প্রজ্ঞাপন পাস করে, এবং গভর্নর ও অন্যান্য কর্মকর্তাবৃন্দকে নিয়োগ দেয়। এই কাউন্সিল টেক্সাসের স্বাধীনতা ঘোষণায় পিছুপা হয়। আধুনিক টেক্সাসের প্রথম স্বাধীনতা ঘোষণা ইঙ্গ-টেক্সিয় বসতি স্থাপনকারীগণ এবং স্থানীয় টেখানো উভয়ের দ্বারা স্বাক্ষরিত হয় ২০শে ডিসেম্বর, ১৮৩৫-এ গোলিয়াদ-এ। ১৮৩৬ এর সমঝোতা স্বাক্ষরিত হয় ব্রাজোসের তীরবর্তী ওয়াশিংটন-এ, যার সভাপতিত্ব করেন রিচার্ড এলিস, এবং টেক্সাসের স্বাধীনতা ঘোষণা বিধিবদ্ধ হয় [২রা মার্চ], ১৮৩৬, যার মাধ্যমে কার্যত প্রজাতন্ত্রী টেক্সাসের অভ্যুদয় ঘটে। এবং টেক্সাসের স্বাধীনতা ঘোষণা বিধিবদ্ধ হয় ২রা মার্চ, ১৮৩৬-এ, যার মাধ্যমে কার্যত প্রজাতন্ত্রী টেক্সাসের অভ্যুদয় ঘটে। চার দিন পর, মেক্সিকিয় জেনারেলের আন্তনিয় লোপেজ ডি সান্তা আন্নার বাহিনীর হাতে ১৮৩ জন টেক্সিয়র পরাজয়ের মধ্য দিয়ে তের দিনের আলামো অবরোধ শেষ হয়। এঁরা একটি ছোটো প্রেষণ পাহাড়া দিচ্ছিলেন যা পরবর্তীতেসান আন্টনিও). স্মরণ করূন আলামো! টেক্সাস বিদ্রোহের সিংহনাদ হয়ে ওঠে। সান খাসিন্তোর লড়াই সংঘটিত হয় ২১ শে এপ্রিল, ১৮৩৬এ, বর্তমান সময়ের হাউস্টন শহরের নিকটে। টেক্সাস জেনারেল স্যাম হাউস্টন-এর ৮০০ টেক্সিয়ানের বাহিনীর হাতে জেনারেল সান্তা আন্নার ১,৬০০ সৈন্যের পুরো বাহিনী হয় নিহত হয় অথবা ধৃত হয়; অন্যদিতে মাত্র ৯ জন টেক্সিয় মারা যান। এই চূড়ান্ত যুদ্ধই মেক্সিকো হতে টেক্সাসের স্বাধীনতা নিশ্চিত করে।
নিশা মিলেট
কর্মজীবন
মিলেট ১৯৯৮ এশিয়ান গেমস (থাইল্যান্ড) এবং ওয়ার্ল্ড চ্যাম্পিয়নশিপে (পার্থ ১৯৯৯ সাল, ইন্ডিয়ানাপোলিস ২০০৪ সাল) ভারতের প্রতিনিধিত্ব করেছেন এবং আফ্রো-এশিয়ান গেমস ও এসএএফ গেমস উভয় ক্ষেত্রেই দেশের জন্য পদক জিতেছেন। তিনিই একমাত্র ভারতীয় ক্রীড়াবিদ যিনি ১৯৯৯ সালে জাতীয় গেমসে ১৪টি স্বর্ণপদক জিতেছিলেন। তাঁর ক্রীড়া জীবনের শীর্ষে থাকাকালীন সময়ে, মিলেট ২০০০ সিডনি অলিম্পিকে ২০০ মিটার ফ্রিস্টাইলে ভারতের প্রতিনিধিত্ব করেছিলেন। সেখানে তিনি নিজের হিটে জিতেছিলেন, কিন্তু সেমিফাইনালের জন্য যোগ্যতা অর্জন করতে ব্যর্থ হন। তিনিই প্রথম ভারতীয় মহিলা যিনি অলিম্পিকের জন্য খ যোগ্যতার সময় পূরণ করেছিলেন। ২০০২ সালে অস্ত্রোপচারের পরে, তিনি সামান্য সময়ের ব্যবধানের জন্য ২০০৪ সালের অলিম্পিক যোগ্যতা অর্জন করতে পারেন নি। এরপর তিনি পিতামাতার উপর ভারী আর্থিক বোঝার কারণে প্রতিযোগিতামূলক সাঁতার থেকে অবসর নেওয়ার সিদ্ধান্ত নেন।
প্রজাতন্ত্রী টেক্সাস
ইতিহাস
১৮৩৬ এর মে মাসে সম্পাদিত ভেলাস্কো চুক্তি অনুযায়ী টেক্সাস রিও গ্রাণ্ডেকে এর দক্ষিণ ও পশ্চিম সীমা হিসেবে দাবী করে। মেক্সিকো এই চুক্তিকে অবৈধ বলে প্রত্যাখ্যান করে এবং প্রজাতন্ত্রী টেক্সাসের অস্তিত্বকে স্বীকৃতি দিতে প্রত্যাখ্যান করে, যদিও সকল প্রধান শক্তিই একে স্বীকৃতি দেয়। মেক্সকো দৃঢ়ভাবে টেক্সাসকে এর প্রদেশ বলে প্রচার করে। টেক্সাস মেক্সিকোর নিকট হতে স্বাধীন রাষ্ট্রের স্বীকৃতি আদায় করতে চেষ্টা করে, এমনকি আলাপ আলোচনার টেবিলে নুয়েসেসকে এর ভূখণ্ডের সীমানা হিসেবে মানতে রাজী হয়, কিন্তু কোনো ফল ছাড়াই। ব্রিটিশগণ মধ্যস্থতা করতে চাইলেও মেক্সিকিয় সরকার তা প্রত্যাখ্যান করে। ১৮৪৫ সালে যুক্তরাষ্ট্র রিও গ্রাণ্ডের ওপর টেক্সাসের দাবী মেনে নিতে সম্মত হয় যদি টেক্সাস যুক্তরাষ্ট্রে যোগদান করে। মেক্সিকো যুদ্ধের হুমকি দেয়, যদি সংযুক্তি সংঘটিত হয়।
নিশা মিলেট
কর্মজীবন
তিনি নিজের সাফল্যের একটি বড় অংশের কৃতিত্ব দেন বাসবনগুড়ি জলজ কেন্দ্রের প্রদীপ কুমারকে।
প্রজাতন্ত্রী টেক্সাস
ইতিহাস
300px|thumb|right|Republic of Texas. The present-day outlines of the U.S. states are superimposed on the boundaries of 1836–1845
নিশা মিলেট
কর্মজীবন
মিলেট ১৫ বছর ধরে ২০০ মিটার এবং ৪০০ মিটার ফ্রিস্টাইলে জাতীয় রেকর্ড / সেরা ভারতীয় প্রদর্শনের অধিকারী ছিলেন, সেটি শেষ হয় ২০১৫ সালে। তিনি ১০০ মিটার ফ্রিস্টাইলে এক মিনিটের বাধা ভেঙে প্রথম মহিলা ভারতীয় সাঁতারু হওয়ার গৌরবও অর্জন করেছেন।
প্রজাতন্ত্রী টেক্সাস
ইতিহাস
ভার্জিনিয়ার অধিবাসী স্যাম হাউস্টন, দুইটি ভিন্ন মেয়াদের জন্য প্রজাতন্ত্রী টেক্সাসের রাষ্ট্রপতি ছিলেন। ১৮৩৬–১৮৩৮ এবং ১৮৪১–১৮৪৪। তিনি ১৮৫৯ হতে ১৮৬১ পর্যন্ত টেক্সাস অঙ্গরাজ্যের রাজ্যপাল (গভর্নর) ছিলেন।
প্রথম প্রজাতন্ত্রী টেক্সাসের সংসদ (কংগ্রেস) ১৮৩৬ সালের অক্টোবরে কলাম্বিয়ায় আহ্বায়িত হয় (বর্তমান পশ্চিম কলাম্বিয়া)। নতুন প্রজাতন্ত্রের সরাষ্ট্র সচিব (মন্ত্রী) হিসেবে দুই মাস দায়িত্ব পালনের পর স্টিফেন ফুলার অস্টিন, যিনি "টেক্সাসের পিতা" হিসেবে খ্যাত, ডিসেম্বর ২৭, ১৮৩৬, সালে মৃত্যুবরণ করেন।
১৮৩৭-এ স্যাম হাউস্টন রাজধানী হাউস্টনে সরিয়ে নেয়ার পূর্বে ১৮৩৬ সালে পাঁচটি জায়গা টেক্সাসের অস্থায়ী রাজধানী হিসেবে ব্যবহৃত হয় যার মধ্যে প্রথম ছিল ভেলাস্কো (বর্তমান ফ্রিপোর্ট)। এছড়াও ছিল ব্রাজোসের তীরবর্তী ওয়াশিংটন, হ্যারিসবার্গ, গ্যালভেস্টন, এবং কলাম্বিয়া (বর্তমান পশ্চিম কলাম্বিয়া)। ১৮৩৯ সালে রাজধানী নতুন শহর অস্টিনে সরিয়ে নেয়া হয়।
প্রজাতন্ত্রের অভ্যন্তরীণ রাজনীতি দুইটি গোষ্ঠীর মধ্যে সীমাবদ্ধ ছিল। এক পক্ষ ছিল জাতীয়তাবাদী যা মিরাবো ব. লামার এর নেতৃত্বে পরিচালিত হচ্ছিল এবং এদের ইচ্ছে ছিল টেক্সাসের স্বাধীনতা বলবৎ রাখা। এই দুই গোষ্ঠীর মধ্যকার দ্বন্দের ওপরই ভিত্তি করে অভ্যন্তরীণ রাজনীতি প্রতিষ্ঠিত হয়েছিল। মিরাবো ব. লামারের নেতৃত্বে জাতিয়তাবাদী দল চাইছিল টেক্সাসের চলমান স্বাধীনতা।
একীভূতকরণের দলিল (জম্মু ও কাশ্মীর)
পরবর্তী ঘটনা
পাকিস্তান ভারতে কাশ্মীরের অন্তর্ভুক্তি কখনোই মেনে নেয়নি। দলিল স্বাক্ষরের পরপরই কাশ্মীর সমস্যাকে কেন্দ্র করে ভারত ও পাকিস্তানের নিয়মিত বাহিনী সরাসরি যুদ্ধে জড়িয়ে পড়ে। এটা ইতিহাসে ভারত-পাকিস্তান যুদ্ধ ১৯৪৭-৪৮ বা প্রথম পাক-ভারত যুদ্ধ বা প্রথম কাশ্মীর যুদ্ধ নামে পরিচিত। ২১ অক্টোবর ১৯৪৭ থেকে এই যুদ্ধের সূচনা গণ্য করা হয় এবং পরবর্তীতে ৩১ ডিসেম্বর জাতিসংঘের মধ্যস্থতায় যুদ্ধবিরতি হয়।
এই যুদ্ধের ফলে অখণ্ড জম্মু ও কাশ্মীর রাজ্যের অবসান ঘটে। পাকিস্তান কাশ্মীরের এক-তৃতীয়াংশ নিয়ন্ত্রণে নেয় এবং বাকি অংশের নিয়ন্ত্রণ নেয় ভারত। লাইন অফ কন্ট্রোল (LOC) জম্মু ও কাশ্মীরকে ভারত ও পাকিস্তানের মধ্যে বিভক্ত করে এবং এই লাইনই তাদের মধ্যে আন্তর্জাতিক সীমানা হিসেবে বিবেচিত হয়। ভারত জম্মু ও কাশ্মীর রাজ্যের (১,০১,৩৮৭ বর্গ কি.মি.) নিয়ন্ত্রণ লাভ করে, এবং পাকিস্তান আজাদ কাশ্মীর (১৩,৩৯৭ বর্গ কি.মি.) ও গিলগিট-বালতিস্তান (৭২,৪৯৫ বর্গ কি.মি.) অঞ্চলদ্বয়ের ওপর নিয়ন্ত্রণ লাভ করে। এই নিয়ন্ত্রণ এখনো বজায় আছে। কাশ্মীর নিয়ে এই দুই দেশ ১৯৬৫ ও ১৯৯৯ সালেও যুদ্ধে জড়িয়েছে।
আল-নকীব চৌধুরী
আল-নকীব চৌধুরী (জন্ম: ১৮ ফেব্রুয়ারি ১৯৬১) একজন বাংলাদেশী রসায়নবিদ ও শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) রসায়ন বিভাগের অধ্যাপক এবং পাবনা বিজ্ঞান ও প্রযুক্তি বিশ্ববিদ্যালয়ের (পাবিপ্রবি) সাবেক উপাচার্য।
জন্ম
তিনি ১৯৬১ সালের ১৮ ফেব্রুয়ারি কুমিল্লায় জন্মগ্রহণ করেন। তার বাবার নাম মাজেজুল ইসলাম চৌধুরী এবং মায়ের নাম শামসুন নাহার।
শিক্ষাজীবন
চৌধুরী ঢাকা বিশ্ববিদ্যালয়ের রসায়ন বিভাগ থেকে ১৯৮৩ সালে বিএসসি (সম্মান) ও ১৯৮৪ সালে এমএসসি ডিগ্রি লাভ করেন। তিনি বাংলাদেশ প্রকৌশল বিশ্ববিদ্যালয় থেকে ১৯৯২ সালে এমফিল এবং জাপানের হিরোশিমা বিশ্ববিদ্যালয় থেকে ১৯৯৪ সালে পিএইচডি ডিগ্রি অর্জন করেন।
কর্মজীবন
চৌধুরী ১৯৮৯ সালে বাংলাদেশ প্রকৌশল বিশ্ববিদ্যালয়ের রসায়ন বিভাগে প্রভাষক হিসেবে যোগ দেন। তিনি ১৯৯৬ সালে সহকারী অধ্যাপক, ২০০০ সালে সহযোগী অধ্যাপক এবং ২০০৫ সালে বিশ্ববিদ্যালয়টির অধ্যাপক পদে পদোন্নতি লাভ করেন। এর পাশাপাশি তিনি ইউনিভার্সিটি অব এশিয়া প্যাসিফিক এবং ইসলামিক ইউনিভার্সিটি অব টেকনোলজিতে খণ্ডকালীন অধ্যাপক হিসেবেও শিক্ষকতা করেন।
কর্মজীবনে অধ্যাপনার পাশাপাশি তিনি বুয়েটের আহসানউল্লাহ হলের প্রভোস্ট, ছাত্র কল্যাণ দপ্তরের পরিচালক, রসায়ন বিভাগের প্রধান, বিভিন্ন কমিটির সদস্য, বুয়েট শিক্ষক সমিতির সাধারণ সম্পাদকসহ বহু গুরুত্বপূর্ণ পদে দায়িত্ব পালন করেছেন।
আল-নকীব চৌধুরী ২০১৪ সালের ২ জানুয়ারি থেকে ২০১৮ সালের ১ জানুয়ারি পর্যন্ত পাবনা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন।
গবেষণাকর্ম
তিনি একাধিক বইয়ের সহলেখক ও সম্পাদক। দেশী ও আন্তর্জাতিক জার্নালে তার প্রায় অর্ধশত গবেষণা প্রবন্ধ প্রকাশিত হয়েছে।
সদস্যপদ
চৌধুরী বাংলাদেশ রসায়ন সমিতি, বাংলাদেশ অ্যাসোসিয়েশন ফর দ্যা এডভান্সমেন্ট অব সায়েন্স, আমেরিকান অ্যাসোসিয়েশন ফর দ্যা এডভান্সমেন্ট অব সায়েন্সসহ বিভিন্ন পেশাজীবী ও গবেষণা সংগঠনের সদস্য। তিনি বহু সংগঠনের নেতৃত্বও দিয়েছেন।
যমুনা নদী (ভারত)
right|140px|thumb| [[উত্তরাখণ্ড|উত্তরাখণ্ডে উৎসস্থল যমুনোত্রীতে যমুনা নদী]] যমুনা (সংস্কৃত: यमुना) উত্তর ভারতের একটি অন্যতম প্রধান নদী। এটি ভারতীয় প্রজাতন্ত্রের জাতীয় নদী গঙ্গার প্রধান উপনদী। যমুনা নদীর উৎস মধ্য হিমালয়ের বান্দারপুচ পর্বতশৃঙ্গের দক্ষিণ-পশ্চিম পাদদেশে অবস্থিত যমুনোত্রী হিমবাহের ৬,৩৮৭ মিটার উচ্চতায়। এই নদীর দৈর্ঘ্য ১,৩৭৬ কিলোমিটার (৮৫৫ মাইল)। এই নদীর জলনির্গম প্রণালীর আয়তন ৩৬৬,২২৩ বর্গ কিলোমিটার; যা সমগ্র গাঙ্গেয় অববাহিকার ৪০.২ শতাংশ। এই নদী এলাহাবাদের ত্রিবেণী সঙ্গমে গঙ্গা নদীর সঙ্গে মিলিত হয়েছে। গঙ্গা ও যমুনার মিলনস্থলে প্রতি বারো বছর অন্তর কুম্ভমেলা আয়োজিত হয়।
যমুনা নদী উত্তরাখণ্ড, হরিয়ানা ও উত্তরপ্রদেশ রাজ্যের মধ্য দিয়ে এবং হিমাচল প্রদেশ ও দিল্লির পাশ দিয়ে প্রবাহিত হয়েছে। প্রবাহপথে একাধিক উপনদী যমুনা নদীতে মিলিত হয়েছে। যমুনার বৃহত্তম ও দীর্ঘতম উপনদী হল টোনস। যমুনার অপর উপনদী চম্বলের নিজস্ব একটি অববাহিকা রয়েছে। যমুনার অন্যান্য উপনদীগুলি হল সিন্ধ, বেতোয়া ও কেন। যমুনার নদী উপত্যকার সর্বাপেক্ষা গুরুত্বপূর্ণ বৈশিষ্ট্যটি হল সিন্ধু গাঙ্গেয় সমভূমি অঞ্চলে গঙ্গা ও যমুনার মধ্যবর্তী অঞ্চলে অবস্থিত অতি উর্বর পললসমৃদ্ধ 'গঙ্গা-যমুনা দোয়াব' অঞ্চল। প্রায় ৫৭,০০০,০০০ মানুষ যমুনার জলের উপর নির্ভরশীল। যমুনা নদীতে বার্ষিক ১০,০০০ কিউবিক মিটার জল প্রবাহিত হয়। এর মধ্যে ৪,৪০০ কিউবিক মিটার জল ব্যবহার করা হয়। যমুনার ব্যবহৃত জলের ৯৬ শতাংশই লাগে সেচের কাজে। দিল্লির জল সরবরাহ ব্যবস্থার ৭০ শতাংশই আসে যমুনা নদী থেকে।
গঙ্গার ন্যায় যমুনাও হিন্দুধর্মে একটি পবিত্র নদী বলে বিবেচিত হয়। হিন্দুরা যমুনাকে দেবী যমুনা জ্ঞানে পূজা করেন। হিন্দু পুরাণ অনুসারে, যমুনা সূর্যের কন্যা ও মৃত্যুর দেবতা যমের ভগিনী। কয়েকটি জনপ্রিয় কিংবদন্তিতে তিনি যমী নামেও পরিচিত। হিন্দুরা বিশ্বাস করেন, যমুনার পবিত্র জল মৃত্যু যন্ত্রণা থেকে মানুষকে নিস্তার দেয়।
হিমালয়ের যমুনোত্রী থেকে দিল্লির ওয়াজিরাবাদ পর্যন্ত যমুনার জলের "মান মোটামুটি ভাল"। যমুনার এই পথটুকুর দৈর্ঘ্য ৩৭৫ কিলোমিটার। ওয়াজিরাবাদ বাঁধ থেকে ওখলা বাঁধ পর্যন্ত নদীর গতিপথে ১৫টি পয়ঃপ্রণালী মাধ্যমে বর্জ্য জল নদীতে নিক্ষেপ করা হয়। এর ফলে দিল্লির ওয়াজিরাবাদ থেকে যমুনার জল অত্যন্ত দূষিত। একজন পদাধিকারী নদীটিকে তাই ১৪ – ২৮ এমজি/১ বায়োকেমিক্যাল অক্সিজেন ডিম্যান্ড (বিওডি) এবং উচ্চহারে কোলিফর্ম উপাদানযুক্ত একটি "নিকাশী নালা" বলে উল্লেখ করেন। যমুনা দূষণের তিনটি প্রধান উৎস হল গার্হস্থ্য ও পৌর বর্জ্যভূমি, কৃষির জন্য বনচ্ছেদনের ফলে ভূমিক্ষয় এবং বিভিন্ন কৃষি ও শিল্পক্ষেত্রের থেকে বিষাক্ত রাসায়নিক পদার্থ।
প্রবাহপথ
left|200px|thumb| যমুনার উৎস বান্দারপুচ শৃঙ্গ, [[মুসৌরি থেকে তোলা ছবি।]] left|200px|thumb| যমুনার তীরে [[যমুনোত্রী মন্দির, দেবী যমুনার প্রতি উৎসর্গিত]] হরিদ্বারের উত্তরে উত্তরাখণ্ডের উত্তরকাশী জেলায় মধ্য হিমালয়ের মুসৌরি পর্বতশ্রেণীর বান্দারপুচ শৃঙ্গের দক্ষিণ-পশ্চিম পাদদেশে যমুনোত্রী হিমবাহের ৬,৩৮৭ মিটার উচ্চতায় যমুনা নদীর উৎপত্তি। এখানে দেবী যমুনার প্রতি উৎসর্গিত যমুনোত্রী মন্দির হিন্দুধর্মের পবিত্র তীর্থগুলির অন্যতম। এই মন্দির ছোটো চারধাম যাত্রাচক্রের অন্যতম। এই মন্দিরের অনতিদূরে নদীর ডান তীর ধরে ১৩ কিলোমিটার ট্রেকরুটে মার্কণ্ডেয় তীর্থ অবস্থিত। লোকবিশ্বাস অনুসারে, এখানেই মার্কণ্ডেয় পুরাণ রচনা করেছিলেন ঋষি মার্কণ্ডেয়।
এইখান থেকে যমুনা প্রবাহিত হয়েছে দক্ষিণাভিমুখে। মধ্য হিমালয়, শিবালিক পর্বতশ্রেণী ও মোরাইনিক নদীতটে মধ্য দিয়ে এই নদীর ২০০ কিলোমিটার প্রবাহপথ উচ্চ যমুনা উপত্যকা নামে পরিচিত। এই উপত্যকার জিওমরফোলজিক্যাল বৈশিষ্ট্যগুলি হল শৃঙ্খলিত শৈলশিরা, খাড়া পাথুরে ভূমিতল ও একাধিক নদীমঞ্চ। নওগাঁও অঞ্চলের মতো নদীর নিম্ন উপত্যকায় বহুকাল প্রাচীন বৃহত্তর নদীমঞ্চগুলি দেখা যায়। হিমাচল প্রদেশে ২,৩২০ বর্গকিলোমিটার আয়তনবিশিষ্ট যমুনা নদীর একটি প্রাচীন নদী ধারণ অঞ্চলের সন্ধান পাওয়া যায়। উচ্চ ধারণ অঞ্চলের একটি গুরুত্বপূর্ণ উপনদী হল টোনস। এটি যমুনার দীর্ঘতম ও বৃহত্তম উপনদী। টোনস নদীর উৎপত্তি হরি-কি-দুন উপত্যকায়। মূল নদীর থেকে এই নদীর জলধারণ ক্ষমতা বেশি। কলসির পরে হরিদ্বারের কাছে এটি যমুনার সঙ্গে মিলিত হয়েছে। এই নদীর সমগ্র জলনির্গম প্রণালীটি প্রসারিত হয়েছে হিমাচল প্রদেশের গিরি-শতদ্রু ধারণ অববাহিকা ও গাড়ওয়ালের যমুনা-ভিলংনা ধারণ অববাহিকার মধ্যবর্তী অঞ্চলে। শিমলার দক্ষিণ শৈলশিরাটি এই প্রণালীর অন্তর্গত।
যমুনা অববাহিকার উচ্চ ধারণ অঞ্চলের অন্যতম উপনদীগুলি হল গিরি, ঋষিগঙ্গা, কুন্টা, হনুমানগঙ্গা ও বাটা। এরপর দেরাদুনের নিকট ডাকপাথরে যমুনা নদী দুন উপত্যকার সমভূমিতে অবতীর্ণ হয়েছে। এখানে একটি জলপ্রপাত জলাধারের সাহায্যে নদীর জল জলবিদ্যুৎ উৎপাদনের জন্য একটি খালের মধ্যে প্রবাহিত হয়েছে। এর অল্প দূরে যমুনা ও আসসান নদীর সংযোগস্থলে আসসান বাঁধ অবস্থিত। এখানে একটি পাখিরালয়ও রয়েছে। শিখ তীর্থস্থান পাওন্টা সাহিব পেরিয়ে যমুনা নদী হরিয়ানার যমুনা নগর জেলার তাজেওয়ালায় উপস্থিত হয়েছে। ১৮৭৩ সালে এখানে একটি জলাধার নির্মিত হয়। এই জলাধারটি পূর্ব ও পশ্চিম যমুনা খাল নামে দুটি গুরুত্বপূর্ণ খালের উৎপত্তিস্থল। এই খালদুটির মাধ্যমে হরিয়ানা ও উত্তরপ্রদেশ রাজ্যে সেচের জল সরবরাহ করা হয়। পশ্চিম যমুনা খাল যমুনা নগর, কারণাল ও পানিপথ পেরিয়ে হায়দারপুর ট্রিটমেন্ট প্ল্যান্টে উপস্থিত হয়েছে। এই প্ল্যান্ট দিল্লির পৌর জল সরবরাহ ব্যবস্থার একটি উৎস। এর পর এতে যমুনা নগর ও পানিপথ শহরের বর্জ্য জল এসে মিশ্রিত হয়েছে। অতঃপর শূন্য যমুনা নদী আবার পূর্ণ হয়েছে বিভিন্ন ঋতুগত জলধারা ও ভৌমজলের উৎস থেকে। শুষ্ক ঋতুতে তাজেওয়ালা থেকে দিল্লি পর্যন্ত প্রবাহপথে যমুনা অনেকাংশেই শুকনো থাকে। এরপর ২২৪ কিলোমিটার পথ অতিক্রম করে যমুনা প্রবেশ করে পাল্লা জেলায়।
right|200px|thumb|[[দোয়াব, যুক্তপ্রদেশ, ১৯০৮ সালের মানচিত্র ]]
যমুনা নদী উত্তরাখণ্ড ও হিমাচল প্রদেশ রাজ্যের প্রাকৃতিক সীমানাও নির্দেশ করেছে। বিশ্বের বৃহত্তম পললসমৃদ্ধ উর্বর সমভূমি সিন্ধু-গাঙ্গেয় সমভূমি অঞ্চলে গঙ্গা নদীর সঙ্গে সমান্তরালে প্রবাহিত হয়ে যমুনা নদী ৬৯,০০০ বর্গকিলোমিটার আয়তন বিশিষ্ট গঙ্গা-যমুনা দোয়াব অঞ্চলের সৃষ্টি করেছে। এই অঞ্চল সমগ্র সমভূমির এক-তৃতীয়াংশ অঞ্চল জুড়ে অবস্থান করছে। বর্তমানে এই অঞ্চল কৃষিক্ষেত্রে সমৃদ্ধির জন্য সুপ্রসিদ্ধ। এখানকার উৎপাদিত ফসলগুলির মধ্যে বাসমতী চাল বিশেষ উল্লেখযোগ্য। ভারতের কৃষকদের এক তৃতীয়াংশ এই সমভূমি অঞ্চলেই বাস করেন।
দিল্লি, হরিয়ানা ও উত্তরপ্রদেশের মধ্য দিয়ে প্রবাহিত হয়ে এলাহাবাদের পবিত্র হিন্দু তীর্থ ত্রিবেণী সঙ্গমে ১,৩৭৬ কিলোমিটার পথ অতিক্রম করার পর গঙ্গা নদীর সঙ্গে মিলিত হয়েছে যমুনা। এখানে নদীর মধ্যভাগে একটি উচ্চ মঞ্চে অবস্থিত তীর্থক্ষেত্রে তীর্থযাত্রীরা নৌকাযোগে পূজা দিতে যান। প্রতি বারো বছর অন্তর সঙ্গমের ঘাটগুলিতে কুম্ভমেলা আয়োজিত হয়। এই সময় পূণ্যার্থীরা নদীতে স্নান করেন। যমুনা নদীর তীরে অবস্থিত শহরগুলি হল বাঘপত, দিল্লি, নইডা, মথুরা, আগ্রা, ফিরোজাবাদ, এটাওয়া, কলপি, হামিরপুর ও এলাহাবাদ। এটাওয়ায় অপর গুরুত্বপূর্ণ উপনদী চম্বল যমুনার সঙ্গে মিলিত হয়েছে। এর পরই সিন্ধ, বেতোয়া ও কেন নদী মিলিত হয়েছে যমুনার সঙ্গে।
প্রাচীন সাহিত্য ও ইতিহাসে যমুনা নদী
220px|thumb|left|[[বসুদেব শিশু কৃষ্ণকে নিয়ে যমুনা পার হচ্ছেন; এই কাহিনিটি ভাগবত পুরাণের একটি জনপ্রিয় কিংবদন্তি।]] thumb|দেবী যমুনার একটি ভাস্কর্য; অষ্টম শতাব্দী সংস্কৃত ভাষায় "যমুনা" নামটির অর্থ "যমজ"। গঙ্গা নদীর সমান্তরালে এই নদীর প্রবাহ বলে যমুনার এই নামকরণ। বৈদিক যুগে (১৭০০ – ১১০০ খ্রিষ্টপূর্বাব্দ) রচিত ঋগ্বেদের একাধিক স্থানে "যমুনা" নামটির উল্লেখ পাওয়া যায়। পরবর্তীকালে রচিত অথর্ববেদ এবং ঐতরেয় ব্রাহ্মণ ও শতপথ ব্রাহ্মণেও "যমুনা" নামটির সন্ধান মেলে। ঋগ্বেদের একটি উপাখ্যানে ভ্রাতা যমের প্রতি যমুনার "অত্যধিক স্নেহে"র বর্ণনা রয়েছে। যম যমুনাকে নিজের জন্য এক উপযুক্ত স্বামী খুঁজে নিতে বললে যমুনা কৃষ্ণকে বরণ করেন। ষোড়শ শতাব্দীতে দার্শনিক বল্লভাচার্য রচিত যমুনাষ্টকম্ স্তোত্রে এই কাহিনির বর্ণনা রয়েছে। এই কাব্যের বর্ণনা অনুযায়ী যমুনা তাঁর প্রেমিক কৃষ্ণের সঙ্গে মিলিত হতে এবং জগতের পাপস্খালন করতে মর্ত্যে অবতরণ করেছিলেন। এই স্তবে যমুনাকে সকল আধ্যাত্মিকতার উৎস বলে বন্দনা করা হয়েছে; বলা হয়েছে গঙ্গা বৈরাগ্য, উচ্চ জ্ঞান ও মোক্ষ দানে সমর্থ, কিন্তু যমুনা তাঁর জ্যেষ্ঠ ভ্রাতা যমের অত্যন্ত প্রিয় বলে মৃত্যুর থেকেও মুক্তি দিতে সমর্থ। হিন্দু পুরাণের বর্ণনা অনুযায়ী, যমুনা কালিন্দ পর্বত থেকে উৎসারিত। এই কারণে তাঁকে কালিন্দের কন্যা কালিন্দী নামেও অভিহিত করা হয়। কৃষ্ণের লীলাবর্ণনায় এবং বৈষ্ণব পদাবলিতে কালিন্দী নামটির বহুল প্রয়োগ লক্ষিত হয়।
মহামতি আলেকজান্ডারের পদাধিকারী সেলুকাস প্রথম নিকাটরের জরিপে এবং ৩০৫ খ্রিষ্টপূর্বাব্দে ভারত ভ্রমণকারী জনৈক ডায়াডকির বর্ণনায় এই নদী ইয়োমেনস (Iomanes) বা ইওয়ামেস (Ioames) নামে পরিচিত। ২৮৮ খ্রিষ্টপূর্বাব্দে চন্দ্রগুপ্ত মৌর্যের মৃত্যুর অব্যবহিত পূর্বে কোনো সময়ে ভারত পর্যটনকারী গ্রিক পর্যটক ও ভৌগোলিক মেগাস্থিনিস তাঁর ইন্ডিকা গ্রন্থে এই নদীর উল্লেখ করেন। তাঁর বর্ণনা অনুযায়ী, যমুনা অববাহিকায় অবস্থিত দেশটি শূরসেন নামে পরিচিত ছিল। মহাভারতের বর্ণনা অনুযায়ী পাণ্ডবদের রাজধানী ইন্দ্রপ্রস্থ যমুনা নদীর তীরে অবস্থিত ছিল। মনে করা হয়, এই অঞ্চলটি অবস্থিত ছিল বর্তমান দিল্লি অঞ্চলে।
পুরাতাত্ত্বিক প্রমাণ থেকে জানা যায়, যমুনা এককালে ঘগ্গর নদীর উপনদী ছিল। প্রাচীনযুগে এই ঘগ্গর নদীটি বৈদিক সরস্বতী নদী নামে অভিহিত হত। সরস্বতী, সিন্ধু ও তার পাঁচটি উপনদী একত্রে সপ্তসিন্ধু নামে পরিচিত ছিল। উত্তর ভারতের একটি ভূআন্দোলনের ফলে যমুনা তার খাত পরিবর্তন করে গঙ্গার উপনদীতে পরিণত হয়। মনে করা হয়, এরপরই সরস্বতী নদীটি শুকিয়ে যায়। এতে সিন্ধু সভ্যতার একাধিক জনবসতির পতন ঘটে এবং থর মরুভূমির উদ্ভব ঘটে। ঘগ্গর-হাকরা নদীটিতে বর্তমানে কেবল বর্ষাকালেই জল থাকে।  প্রাচীনকাল থেকেই গঙ্গা-যমুনা নদী অববাহিকা ও দোয়াব অঞ্চল একটি ঐতিহ্যবাহী ক্ষমতাকেন্দ্র বলে বিবেচিত হয়ে আসছে। চালুক্য রাজ বিনয়াদিত্যের রাজত্বকাল পর্যন্ত প্রাচীন ভারতের একাধিক বৃহৎ সাম্রাজ্যের কেন্দ্র ছিল এই অঞ্চল। এগুলির মধ্যে উল্লেখযোগ্য: মগধ (৬০০ খ্রিষ্টপূর্বাব্দ), মৌর্য সাম্রাজ্য (৩২১-১৮৫ খ্রিষ্টপূর্বাব্দ), শূঙ্গ সাম্রাজ্য (১৮৫-৭৩ খ্রিষ্টপূর্বাব্দ), কুষাণ সাম্রাজ্য (খ্রিষ্টীয় প্রথম-তৃতীয় শতাব্দী) ও গুপ্ত সাম্রাজ্য (২৮০-৫৫০ খ্রিষ্টাব্দ)। এই সাম্রাজ্যগুলির কয়েকটির রাজধানী ছিল মথুরা অথবা পাটলিপুত্র শহরে। এই সকল সাম্রাজ্য গঙ্গা ও যমুনা নদীর তীরেই বিকাশলাভ করে। দ্বিতীয় চন্দ্রগুপ্তের শাসনকালে (৩৭৫-৪১৫ খ্রিষ্টাব্দ) গঙ্গা ও যমুনার মূর্তি সমগ্র গুপ্ত সাম্রাজ্যে ছড়িয়ে পড়ে। দাক্ষিণাত্যেও চালুক্য ও রাষ্ট্রকূটদের (৭৫৩-৯৮২ খ্রিষ্টাব্দ) নির্মিত মন্দির ও রাজকীয় সিলমোহরে গঙ্গা ও যমুনার ছবি পাওয়া যায়। তারও আগে চোল সাম্রাজ্যের স্থাপত্য নকশায় স্থান পেয়েছিল এই দুই নদী। রাষ্ট্রকূট রাজা তৃতীয় গোবিন্দ ইলোরার কৈলাশ মন্দির চত্বরে পাথর কেটে তিন নদীদেবী গঙ্গা, যমুনা ও সরস্বতীর নামে তিনটি মন্দির নির্মাণ করেন।
পুরাণ
যমুনা নদীর দেবীকল্প যমী বা দেবী যমুনা নামে পরিচিত। তিনি হিন্দু সূর্যদেবতা সূর্য ও তাঁর পত্নী সমজ্ঞার কন্যা এবং মৃত্যুদেবতা যমের ভগিনী। কৃষ্ণধর্মের কৃষ্ণ সংক্রান্ত উপাখ্যানগুলির সঙ্গে ওতোপ্রতোভাবে জড়িত এই দেবী। হিন্দু পুরাণেও কৃষ্ণ ও যমুনা নদী বিষয়ক অনেকগুলি কাহিনি প্রচলিত আছে। এগুলির মধ্যে উল্লেখযোগ্য হল কালীয় দমন। এই কাহিনি অনুসারে, যমুনার জলের তলায় কালীয় নামে এক বিষধর নাগের বসতি ছিল। এই নাগ ব্রজের অধিবাসীদের ভয় দেখাত। কৃষ্ণ এই নাগটিকে পরাস্ত করেন এবং এর ফণার উপর উঠে নৃত্য করেন।
সেচ
right|200px|thumb|[[ওখলা বাঁধ থেকে নির্গত আগ্রা খাল, দিল্লি, ১৮৭১]] সিন্ধু গাঙ্গেয় সমভূমি অঞ্চলে যমুনা নদীর গুরুত্ব বৃদ্ধি করেছে এই নদীর খালগুলি। খ্রিষ্টীয় চতুর্দশ শতাব্দীতে তুঘলক শাসনকালে নহর-ই-বেহিস্ত নামে যমুনা নদীর সমান্তরাল একটি খাল কাটা হয়েছিল। পরবর্তীকালে সপ্তদশ শতাব্দীর প্রথমার্ধে মুঘল শাসনকালে বাস্তুকার আলি মর্দান খান খালটি সংস্কার করে আরও প্রসারিত করেন। এই সময় বেনাওয়াসে যমুনার সমভূমিতে প্রবেশস্থল থেকে মুঘল রাজধানী শাহজাহানাবাদ (অধুনা দিল্লি) পর্যন্ত খালটি প্রসারিত ছিল। সমুদ্রপৃষ্ঠ থেকে ৭৯০ মিটার উচ্চতায় ডাকপাথরের কাছে যমুনা উত্তরের সমভূমি অঞ্চলে প্রবেশ করেছে। দুন উপত্যকার ডাকপাথর থেকে ১১ কিলোমিটার দূরে আসসান বাঁধ থেকে উৎপন্ন হয়েছে পূর্ব ও পশ্চিম যমুনা খাল। এই খালদুটির মাধ্যমে এই অঞ্চলের একটি বিরাট অংশে সেচের কাজ সম্পন্ন হয়ে থাকে। এর পর দিল্লি পার হওয়ার পর যমুনা আগ্রা খাল নামে অপর একটি খালকে পুষ্ট করেছে। ১৮৭৪ সালে নিজামুদ্দিন সেতুর অদূরে ওখলা বাঁধ থেকে এই খালটির উৎপত্তি। খাড়ি নদী ও যমুনার মধ্যবর্তী উচ্চভূমি অঞ্চলে প্রবাহিত হয়ে এই খাল আগ্রা থেকে ২০ মাইল দূরে বনগঙ্গা নদীতে মিলিত হয়েছে। এই কারণে গ্রীষ্মকালে আগ্রার উজানে অবস্থিত যমুনার মূল স্রোতটিতে যথেষ্ট জল থাকে না।
শতদ্রু-যমুনা লিঙ্ক (এসওয়াইএল) নামে একটি ভারী পণ্যবাহী খাল বর্তমানে নির্মাণাধীন। যমুনা নদী থেকে উৎপন্ন এই খালটি পাঞ্জাব অঞ্চলের একটি প্রাচীন ক্যারাভান পথ ও উচ্চভূমি গিরিপথের মধ্য দিয়ে প্রবাহিত হয়ে পতিত হবে শতদ্রু-সিন্ধু জলনির্গম প্রণালীর নৌবহনযোগ্য অংশে। পূর্ব দিকে এই লিঙ্কটি গঙ্গা নদীর সঙ্গে যুক্ত হবে। এই লিঙ্কটির মাধ্যমে ভারতের পূর্ব উপকূল পাকিস্তানের মধ্য দিয়ে পশ্চিম উপকূলের সঙ্গে যুক্ত হতে চলেছে। সম্পূর্ণ হওয়ার পর ভারতের পূর্ব উপকূলের সঙ্গে পশ্চিম উপকূল তথা আরব সাগরের নৌদূরত্ব বহুলাংশে কমে যাবে। ফলে উত্তর-মধ্য ভারতের বাণিজ্য লাভবান হবে। দিল্লির নিকটস্থ পাল্লা গ্রাম থেকে উৎপন্ন হয়ে হরিয়ানা রাজ্যের মধ্য দিয়ে প্রবাহিত হয়ে এই লিঙ্কটি পাঞ্জাবে প্রবেশ করবে। হরিয়ানার অংশে লিঙ্কটি নির্মাণের কাজ শেষ হলেও, পাঞ্জাব রাজ্য এই লিঙ্কটি নির্মাণের বিপক্ষে। পাঞ্জাব বিধানসভা "পাঞ্জাব টার্মিনেশন অফ এগ্রিমেন্টস অ্যাক্ট ২০০৪" জারি করে পূর্ববর্তী সকল চুক্তিতে বাতিল ঘোষণা করেছে।
ব্যবস্থাপনা
পাওন্টা সাহিবে যেখানে যমুনা নদীর সঙ্গে উপনদী টোনস, পওয়ার ও গিরি মিলিত হয়েছে, সেখানে একটি বন্যা পূর্বাভাষ কেন্দ্র রয়েছে। পরবর্তী কেন্দ্রগুলি হল হরিয়ানার কালানৌরের তাজেওয়ালা ও দিল্লির নিকটবর্তী মাওয়াই। তাজেওয়ালা থেকে দিল্লি আসতে নদীর জলের সময় লাগে ৬০ ঘণ্টা। এই কারণে দুই দিন আগেই বন্যার পূর্বাভাষ দেওয়ার পরিষেবা এখানে সম্ভব হয়েছে। ১৯৫৮ সালে কেন্দ্রীয় জল কমিশন গঠিত হলে যমুনা নদীর উপর অবস্থিত দিল্লি রেল ব্রিজ স্টেশন থেকে প্রথম বন্যা পূর্বাভাষ পরিষেবা চালু করা হয়েছিল।
পেটাবাইট
পেটাবাইট হল ডিজিটাল তথ্য স্টোরেজের জন্য একাধিক একক বাইট। এটি স্টোরেজ ডিভাইসসমূহের ধারণক্ষমতার একক। আন্তর্জাতিক একক পদ্ধতিতে প্রেফিক্স পেটা অর্থ ১০১৫, সুতরাং ১ পেটাবাইট হয় ১০০০ ০০০০ ০০০ ০০০ ০০০ বাইট। পেটাবাইটের এককের প্রতীক হল PB বা PByte। কিন্তু Pb বলতে বুঝায় পেটাবিট।
আর পেবিবাইট হল ১০১৫, সুতরাং ১ পেবিবাইট হয় ১,১২৫,৮৯৯,৯০৬,৮৪২,৬২৪ বাইট। পেটাবাইট ও পেবিবাইটের মধ্যে দ্বন্দ্ব দূর করার জন্য পেটাবাইটের এই মান ধরা হয়।
এক পেবিবাইট ১,০২৪ টেরাবাইটের সমান এবং এর পরবর্তী এককটি হল এক্সাবাইট। বড় হার্ডড্রাইভ অথবা অনেকগুলো হার্ড ড্রাইভ একসাথে পরিমাপের জন্য এই এককটি ব্যবহার করা হয়। আবার বড় ডাটা কালেকশন পরিমাপে ও পেটাবাইট একক ব্যবহার করা হয়।
হাল সিটি অ্যাসোসিয়েশন ফুটবল ক্লাব
হাল সিটি অ্যাসোসিয়েশন ফুটবল ক্লাব (Hull City Association Football Club; এছাড়াও হাল সিটি এএফসি অথবা শুধুমাত্র হাল সিটি নামে পরিচিত) ইংল্যান্ডের ইয়র্কশায়ারের ইস্ট রাইডিং ভিত্তিক একটি পেশাদার ফুটবল ক্লাব যা ইএফএল চ্যাম্পিয়নশিপে প্রতিযোগিতা করে। ২০০২ সালে বুথফেরি পার্ক থেকে চলে আসার পর থেকে তারা এমকেএম স্টেডিয়ামে হোম ম্যাচ খেলেছে। ক্লাবের ঐতিহ্যবাহী নিজস্ব মাঠের রঙগুলি কালো ও পীতাভ, প্রায়ই একটি ডোরাকাটা শার্টের নকশায় দেখা যায়, তাই তাদের ডাকনাম দ্য টাইগার্স। তারা স্কানথর্প ইউনাইটেড এবং গ্রিমসবি টাউনের সাথে হাম্বার ডার্বির প্রতিদ্বন্দ্বিতা করে।
ক্লাবটি ১৯০৪ সালে প্রতিষ্ঠিত হয় ও দুই বছর পর ফুটবল লীগে যোগদান করে। ১৯৩০ সালে অবনমন হওয়ার আগ পর্যন্ত তারা দ্বিতীয় বিভাগে ছিল। হাল ১৯৩২-৩৩ সালে তৃতীয় বিভাগ উত্তর শিরোপা জিতেছিল, তবে তিন বছর পরে অবনমিত হয়েছিল। তারা ১৯৪৮-৪৯ সালে রাইচ কার্টারের নেতৃত্বে তৃতীয় বিভাগ উত্তর জিতেছিল এবং এই সময় সাতটি মৌসুমে দ্বিতীয় স্তরেই ছিল। ১৯৫৮-৫৯ সালে পুনরায় উন্নীত হওয়ার পরে, তারা পরের মৌসুমে অবনমিত হয়েছিল এবং ১৯৬৫-৬৬ সালে ক্লিফ ব্রিটনের অধীনে চ্যাম্পিয়ন হিসাবে পদোন্নতি না হওয়া পর্যন্ত তৃতীয় বিভাগে ছিল। দ্বিতীয় স্তরের বারোটি মৌসুম ১৯৮১ সালের মধ্যে চার বছরে দুটি অবনমনে শেষ হয়েছিল। তারা ১৯৮২-৮৩ সালে অভিযানের শেষে চতুর্থ বিভাগ থেকে উন্নীত হয়েছিল এবং ১৯৮৪ সালে উদ্বোধনী সহযোগী সদস্য কাপে ফাইনালে পরাজিত হয়েছিল।
হাল ১৯৯১ সালে ও আবার ১৯৯৬ সালে অবনমিত হয়েছিল, তবে ২০০৩-০৪ ও ২০০৪-০৫ সালে ব্যাক-টু-ব্যাক উন্নীত হয়েছিল। ক্লাবটি ২০০৮ সালের প্লে-অফ ফাইনালে ব্রিস্টল সিটির বিপক্ষে জিতে প্রথমবারের মতো প্রিমিয়ার লিগ ে জায়গা করে নিয়েছিল। তারা দুই মৌসুমের পরে অবনমিত হয়েছিল, তবে ২০১২-১৩ সালে চ্যাম্পিয়নশিপ থেকে আবার উন্নীত হয়েছিল। হাল ২০১৪ সালে তাদের প্রথম এফএ কাপ ফাইনালে খেলেছিল, যারা শুরুতে দুটি গোল করা সত্ত্বেও অতিরিক্ত সময়ের পরে আর্সেনালের কাছে ৩-২ গোলে হেরেছিল। পরের বছর প্রিমিয়ার লিগ থেকে অবনমিত হয়ে তারা ২০১৬ সালের প্লে-অফ ফাইনালে জয় নিয়ে তৃতীয়বারের মতো ফিরে আসে। ২০২০ সালে তৃতীয় স্তরে নেমে যাওয়ার আগে মাত্র এক বছর পরে তারা আবার শীর্ষ স্থান থেকে অবনমিত হয়েছিল। হাল ২০২০-২১ সালে অভিযানের শেষে লিগ ওয়ানের চ্যাম্পিয়ন হিসাবে অব্যবহিত উন্নীত হয়েছিল।
প্রারম্ভিক বছর (১৯০৪-১৯৩০)
হাল সিটি অ্যাসোসিয়েশন ফুটবল ক্লাব ১৯০৪ সালের জুন মাসে প্রতিষ্ঠিত হয়েছিল; হাল এফসি ও হাল কিংস্টন রোভার্সের মতো রাগবি লীগ দলগুলির শহরে আধিপত্যের কারণে একটি ফুটবল ক্লাব খুঁজে বের করার পূর্বের প্রচেষ্টা কঠিন প্রমাণিত হয়েছিল। ক্লাবটি ১৯০৪-০৫ মৌসুমের জন্য ফুটবল লীগের সদস্যতার জন্য আবেদন করতে পারেনি এবং এর পরিবর্তে প্রীতিম্যাচ খেলেছিল, যার মধ্যে প্রথম ম্যাচটি ১ সেপ্টেম্বর ১৯০৪-এ নটস কাউন্টির সাথে ২-২ গোলে ড্র হয়েছিল যেখানে ৬,০০০ জন উপস্থিত ছিলেন। এই প্রারম্ভিক ম্যাচগুলি এফসি-র বাড়ি বুলেভার্ডে অনুষ্ঠিত হয়েছিল। ক্লাবের প্রথম প্রতিযোগিতামূলক ফুটবল ম্যাচটি এফএ কাপের প্রাথমিক রাউন্ডে ১৭ সেপ্টেম্বর স্টকটনের সাথে ৩-৩ গোলে ড্র হয়েছিল, তবে ২২ সেপ্টেম্বর পুনরনুষ্ঠিত খেলায় ৪-১ গোলে হেরে যাওয়ার পরে তারা বাদ পড়েছিল। বুলেভার্ডে জমির মালিকদের সাথে বিরোধের পর, হল সিটি আনলাবি রোড ক্রিকেট মাঠে চলে যায়। আগের মৌসুমে ৪৪টি প্রীতিম্যাচ খেলার পর হাল সিটি অবশেষে ১৯০৫-০৬ মৌসুমে ফুটবল লীগ দ্বিতীয় বিভাগে খেলার সুযোগ পায়। সেই মৌসুমে লিগে প্রতিদ্বন্দ্বিতাকারী অন্যান্য দলগুলোর মধ্যে ছিল ম্যানচেস্টার ইউনাইটেড ও চেলসি পাশাপাশি ইয়র্কশায়ারের প্রতিদ্বন্দ্বী বার্নসলে, ব্র্যাডফোর্ড সিটি ও লিডস সিটি। হাল তাদের প্রথম খেলায় ঘরের মাঠে বার্নসলেকে ৪-১ গোলে পরাজিত করে ও পঞ্চম স্থানে মৌসুম শেষ করে।
হল সিটি ও গ্রিমসবি টাউন ছিল একমাত্র দুটি পেশাদার দল যাদের মাছের ব্যবসার দাবির কারণে ক্রিসমাসের দিনে লীগ ফুটবল খেলার আনুষ্ঠানিক অনুমতি ছিল, কিন্তু সাম্প্রতিক বছরগুলিতে তাদের ট্রলার বহরের নাটকীয় হ্রাসের কারণে সেই ঐতিহ্যটি এখন অদৃশ্য হয়ে গেছে। পরের মৌসুমে কখন? ক্রিকেট মাঠ থেকে রাস্তা জুড়ে হাল সিটির জন্য একটি নতুন মাঠ তৈরি করা হয়েছিল। এখনও অ্যামব্রোস ল্যাংলির পরিচালনায় হাল ধারাবাহিকভাবে টেবিলের শীর্ষ অর্ধে শেষ করতে থাকে। তারা ১৯০৯-১০ মৌসুমে উন্নীতের কাছাকাছি এসেছিল, ২০০৮ সালে সালে এটির সাথে মিলে যাওয়ার আগ পর্যন্ত তাদের সর্বোচ্চ সমাপ্তি কী হবে তা রেকর্ড করেছিল। দ্বিতীয় স্থানে থাকা ওল্ডহ্যাম অ্যাথলেটিকের সাথে পয়েন্টে সমানে তৃতীয় স্থান অর্জন করেছিল, তবে গোল গড়ে ০.২৯ গোলে উন্নীত হারিয়েছিল। প্রথম বিশ্বযুদ্ধের আগে হাল নিয়মিতভাবে টেবিলের শীর্ষ অর্ধে শেষ করেছিল, কিন্তু যুদ্ধের পর দলটি এগারোটির মধ্যে সাতটি মৌসুমে নীচের অর্ধে শেষ করেছিল, ১৯৩০ সালে তৃতীয় বিভাগ উত্তর-এ অবনমন করেছিল।
কাপ সাফল্য ও আর্থিক সংকট (১৯৩০-১৯৮৫)
২০১৪ সাল পর্যন্ত কাপ প্রতিযোগিতায় হালের সবচেয়ে বড় অর্জন ছিল ১৯৩০ সালে, যখন তারা এফএ কাপের সেমিফাইনালে পৌঁছেছিল।
কাপ দৌড়ে হাল দ্বিতীয় ও তৃতীয় বিভাগের চূড়ান্ত চ্যাম্পিয়ন যথাক্রমে ব্ল্যাকপুল ও প্লাইমাউথ আর্গিলকে ছিটকে দেয়। এরপর তারা ম্যানচেস্টার সিটিকে পরাজিত করে কোয়ার্টার ফাইনালে নিউক্যাসল ইউনাইটেডের মুখোমুখি হয়। সেন্ট জেমস পার্কে প্রথম ম্যাচটি ১-১ গোলে ড্র হয়েছিল, কিন্তু রিপ্লেতে হাল নিউক্যাসলকে ১-০ গোলে পরাজিত করেছিল। আর্সেনালের বিপক্ষে সেমিফাইনাল ম্যাচটি লিডসের এলল্যান্ড রোডে অনুষ্ঠিত হয়েছিল, ম্যাচটি ২-২ গোলে শেষ হয়েছিল ও বার্মিংহামে একটি রিপ্লেতে গড়িয়েছিল। আর্সেনাল ভিলা পার্কে হালকে ছিটকে দেয় ও ম্যাচটি ১-০ তে শেষ হয়।
দ্বিতীয় বিশ্বযুদ্ধের পর ক্লাবটি আরেকটি নতুন মাঠ বুথফেরি পার্কে চলে যায়। ১৯৪৮-৪৯ মৌসুমে, ইংল্যান্ডের প্রাক্তন আন্তর্জাতিক খেলোয়াড় রাইচ কার্টার দ্বারা পরিচালিত হাল তৃতীয় বিভাগ উত্তর চ্যাম্পিয়নশিপ জিতেছিল। ইংলিশ ফুটবলের দ্বিতীয় ও তৃতীয় স্তরের মধ্যে "ইয়ো-ইয়িং", হাল সিটি ১৯৫৯ ও ১৯৬৬ সালে আবার তৃতীয় থেকে দ্বিতীয় বিভাগে উন্নীত হয়েছিল, পরবর্তী মৌসুমে তৃতীয় বিভাগ জিতেছিল। ১ আগস্ট ১৯৭০-এ ওয়াটনি কাপের সেমিফাইনালে ম্যানচেস্টার ইউনাইটেডের কাছে পরাজিত হয়ে পেনাল্টিতে কাপ প্রতিযোগিতা থেকে ছিটকে যাওয়া বিশ্বের প্রথম দল ছিল হাল। ১৯৮০-এর দশকের প্রথম দিকে হাল সিটি চতুর্থ বিভাগে ছিল ও আর্থিক পতনের ফলে জিম্মাদারি হয়েছিল।
ডন রবিনসন চেয়ারম্যানের দায়িত্ব নেন ও কলিন অ্যাপলটনকে নতুন ম্যানেজার হিসেবে নিয়োগ দেওয়া হয়। দুজনেই এর আগে অ-লিগ স্কারবোরোতে সমান ভূমিকা পালন করেছেন। ১৯৮৩ সালে একটি তরুণ দল নিয়ে তৃতীয় বিভাগে উন্নীত হয়েছিল, যে দলে ছিলেন ভবিষ্যতের ইংল্যান্ডের আন্তর্জাতিক খেলোয়াড় ব্রায়ান মারউড, ভবিষ্যত ইংল্যান্ডের ম্যানেজার স্টিভ ম্যাকক্লারেন, মধ্য-ফরোয়ার্ড বিলি হোয়াইটহার্স্ট ও দুর্দান্ত গোলদাতা লেস মুট্রি। পরের মৌসুমে যখন হাল সিটি এক গোলে উন্নীত থেকে বঞ্চিত হলে ত অ্যাপলটন সোয়ানসি সিটি পরিচালনা করতে চলে যান।
রঞ্জন গুণতিলেকে
ফ্রেডরিক রঞ্জন মণিলাল ডি সিলভা গুণতিলেকে (රංජන් ගුණතිලක; জন্ম: ১৫ আগস্ট, ১৯৫১) কলম্বোয় জন্মগ্রহণকারী প্রথিতযশা ও সাবেক শ্রীলঙ্কান আন্তর্জাতিক ক্রিকেটার।  শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭৯ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন রঞ্জন গুণতিলেকে।
কনট প্লেস, নতুন দিল্লি
কনট প্লেস হল ভারতের নতুন দিল্লির অন্যতম বৃহৎ আর্থিক, বাণিজ্যিক এবং ব্যবসায়িক কেন্দ্র। এটিকে প্রায়শই সংক্ষেপে সিপি বলা হয়। এখানে বেশ কয়েকটি বিখ্যাত ভারতীয় সংস্থার সদর দপ্তর রয়েছে। জুলাই ২০১৮ অনুসারে, কনট প্লেস বিশ্বের নবম ব্যয়বহুল অফিসের অবস্থান, এখানে প্রতি বর্গফুটের বার্ষিক ভাড়া ১৫৩ মার্কিন ডলার।
রঞ্জন গুণতিলেকে
খেলোয়াড়ী জীবন
১৯৭৩-৭৪ মৌসুম থেকে ১৯৭৯-৮০ মৌসুম পর্যন্ত রঞ্জন গুণতিলেকের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র একদিনের আন্তর্জাতিকে (ওডিআই) অংশগ্রহণের সুযোগ পেয়েছিলেন তিনি। ঐ সময়ে শ্রীলঙ্কা দল আইসিসির স্থায়ী সদস্যের মর্যাদা না পাওয়ায় টেস্ট ক্রিকেটে অংশগ্রহণ করতে পারেননি।
লন্ডন ব্রিজ
লন্ডন ব্রিজ (London bridge) বলতে টেমস নদীর উপরে লন্ডন শহর এবং মধ্য লন্ডনের সাউথওয়ার্ক এলাকাকে সংযোকারী কয়েকটি ঐতিহাসিক ব্রিজ বা সেতুকে বোঝায়। বর্তমান সংযোগ সেতুটি পারাপারের জন্য ১৯৭৩ সালে খুলে দেওয়া হয়, যা মূলত কংক্রিট এবং লোহায় তৈরি একটি বক্স গার্ডার সেতু। বর্তমান সেতুটি ঊনবিংশ শতাব্দীর পাথরের তৈরি সেতুকে প্রতিস্থাপন করা হয়েছে, যা প্রায় ৬০০ বছর পুরনো মধ্যযুগীয় স্থাপনাকে সরিয়ে তৈরি করা হয়েছিল। তারও আগে এখানে কাঠের তৈরি সেতু ছিল যা লন্ডনের প্রথম রোমান প্রতিষ্ঠাতাগণ তৈরি করেছিলেন।
রঞ্জন গুণতিলেকে
খেলোয়াড়ী জীবন
ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপের দ্বিতীয় আসরে শ্রীলঙ্কার পক্ষে খেলার জন্যে মনোনীত হন। ১৬ জুন, ১৯৭৯ তারিখে ম্যানচেস্টারে ভারতের বিপক্ষে ওডিআই অভিষেক ঘটে তার।
কনট প্লেস, নতুন দিল্লি
নতুন দিল্লির নতুন শহরের প্রধান বাণিজ্যিক অঞ্চলটি, শহরে গর্বের জায়গা দখল করে আছে এবং এটি নতুন দিল্লির শীর্ষ ঐতিহ্যবাহী কাঠামোর মধ্যে গণ্য হয়। এটি লুটিয়েনের দিল্লির দর্শনীয় বস্তু এবং দিল্লির বিশিষ্ট কেন্দ্রীয় ব্যবসাস্থল হিসাবে গড়া হয়েছিল। কনট, স্ট্র্যাথার্নের প্রথম ডিউকের নামানুসারে এটির নামকরণ হয়েছিল। এর নির্মাণ কাজ ১৯২৯ সালে শুরু হয়েছিল এবং ১৯৩৩ সালে সম্পূর্ণ হয়েছিল।
একটি মেট্রো রেলওয়ে স্টেশন নির্মিত হয়েছে, যার নাম রাজীব চক (রাজীব গান্ধীর নামানুসারে)
রঞ্জন গুণতিলেকে
সম্মাননা
সেপ্টেম্বর, ২০১৮ সালে আন্তর্জাতিক ক্রিকেটে কাউন্সিলের (আইসিসি) পূর্ণাঙ্গ সদস্যের মর্যাদা লাভের পূর্বে শ্রীলঙ্কার ৪৯জন সাবেক ক্রিকেটারের অন্যতম হিসেবে শ্রীলঙ্কা ক্রিকেট কর্তৃক সমাদৃত হন।
কনট প্লেস, নতুন দিল্লি
ইতিহাস
কনট প্লেস নির্মাণের আগে, এটি একটি পার্বত্য অঞ্চল ছিল এবং বাবলা গাছে ভর্তি ছিল। শিয়াল এবং বুনো শূকর ছাড়া এখানে কোন প্রাণী ছিল না। দিল্লির সিভিল লাইনের কাশ্মীরি গেটের বাসিন্দারা সাপ্তাহিক ছুটির দিনে এখানে আসত তিতির শিকারের জন্য। পুরানো দিল্লি থেকে অনেকে এখানে হনুমান মন্দির দেখতে আসত, তারা কেবল মঙ্গলবার এবং শনিবার এসে সূর্যাস্তের আগে ফিরে যেত, কারণ সন্ধ্যা হয়ে গেলে জায়গাটি বিপজ্জনক বলে মনে করা হত।
কনট প্লেস নির্মাণ এবং এর নিকটবর্তী অঞ্চলের উন্নয়নর উদ্দেশ্যে, জায়গাটি পরিষ্কার করার জন্য, মধোগঞ্জ,  জয়সিংহপুর  ও রাজা কা বাজার গ্রামের বাসিন্দাদের উচ্ছেদ করা হয়েছিল। গ্রামগুলি মুঘল যুগ থেকে, শাহজাহানাবাদ বা প্রাচীরযুক্ত দিল্লি (বর্তমানে পুরাতন দিল্লি), এবং দক্ষিণ দিল্লির কুতুব মিনারকে সংযুক্ত করে প্রধান যে রাস্তা, সেই ঐতিহাসিক কুতুব রোডের ওপর অবস্থিত ছিল। বাস্তুচ্যুত মানুষগুলিকে পশ্চিমে করোল বাগে স্থানান্তরিত করা হয়েছিল। করোল বাগ তখন ছিল পাথুরে অঞ্চল, কেবল গাছ এবং বুনো ঝোপঝাড়ে ভর্তি। তবে, তিনটি কাঠামোকে ধ্বংস করা হয়নি। এগুলি হল হনুমান মন্দির, জয়সিংপুরার জৈন মন্দির এবং যন্তরমন্তর।
সেন্ট্রাল পার্কে জাতীয় পতাকা
কনট প্লেসে ত্রিরঙ্গা পতাকা উত্তোলনকারী প্রথম ভারতীয় হলেন পদ্মশ্রী মীর মুশতাক আহমদ, তিনি ছিলেন দিল্লির প্রথম প্রধান নির্বাহী কাউন্সিলর। স্বাধীনতার আগে, যখন কনট প্লেসকে ব্রিটিশ ভারতের প্রাণকেন্দ্র হিসাবে বিবেচনা করা হত, তিনি প্রতি বছর ২৬শে জানুয়ারী সেন্ট্রাল পার্কের ব্যান্ডস্ট্যান্ডে ত্রিরঙ্গা উত্তোলন করতেন। ৭ই মার্চ, ২০১৪ সালে, সবচেয়ে বড় ভারতীয় জাতীয় ত্রিরঙ্গা সেন্ট্রাল পার্কের কেন্দ্রে উত্তোলন করা হয়েছিল (এখন দ্বিতীয় বৃহত্তম), এর মাপ ছিল । যে দণ্ডের উপরে এটি উত্তোলন করা হয় সেটির মাপ ছিল ।
ডোরা ডুফ্রান
ম্যাডাম ডোরা ডুফ্রান বা ডোরা বলশ (নভেম্বর ১৬, ১৮৬৮ - আগস্ট ৫, ১৯৩৪) ছিলেন ডেডউড, সাউথ ডাকোটার ওল্ড ওয়েস্ট ডে-এর একজন নেতৃস্থানীয় এবং সবচেয়ে সফল ম্যাডাম।
চোরাবালি (দ্ব্যর্থতা নিরসন)
চোরাবালি হলো বালি বা পলিজাতীয় দানাদার পদার্থ ভর্তি গর্ত।
চোরাবালি এছাড়াও উল্লেখ করতে পারে:
সুখপুকুরিয়া ইউনিয়ন
সুখপুকুরিয়া ইউনিয়ন বাংলাদেশের খুলনা বিভাগের যশোর জেলার অন্তর্গত চৌগাছা উপজেলার একটি অন্যতম ইউনিয়ন।
ভৌগোলিক অবস্থান
ভৌগোলিক অবস্থান অনুযায়ী সুখপুকুরিয়া ইউনিয়ন পশ্চিমেপশ্চিমে ঝিনাইদহ জেলার মহেশপুর উপজেলার যাদবপুর ইউনিয়ন, পূর্বদিকে স্বরূপদাহ ইউনিয়ন পরিষদ, দক্ষিণে পার্শ্ববতি দেশভারত ও উত্তরে ঝিনাইদহ জেলার মহেশপুর উপজেলার মান্দার বাড়িয়া  ইউনিয়ন পরিষদ। ইউনিয়নটি ১৬টি গ্রাম এবং ৯টি মৌজা নিয়ে গঠিত হয়েছে।
গ্রাম
সুখপুকুরিয়া ইউনিয়নে মোট ১৬টি গ্রাম রয়েছে।
খিদিরপুর
খিদিরপুর হল কলকাতা পৌরসংস্থার অন্তর্গত একটি আঞ্চল। এই অঞ্চলের পূর্বে আলিপুর, দক্ষিণে মমিনপুর, দক্ষিণ-পশ্চিমে গার্ডেনরিচ ও মেটিয়াবুরুজ ,পশ্চিমে গঙ্গা ও উত্তর দিকে রয়েছে হিস্টিং অঞ্চল। খিদিরপুর অঞ্চলটি কলকাতার মধ্য-পশ্চিম ভাগে অবস্থিত।
ভূগোল
খিদিরপুর এলাকাটি সমুদ্র পৃষ্ঠ থেকে ৯ মিটার উচ্চতায় অবস্থিত। এর অবস্থান ২২.৫৩ উত্তর ও ৮৮.৩২ পূর্ব। এই এলাকাটি হুগলি নদীর তীরে অবস্থিত।
ইতিহাস
খিদিরপুর ব্রিটিশ ভারত এর সূচনা কাল থেকেই গুরুত্ব পেয়ে আসচ্ছে। ব্রিটিশরা এখানে একটি আধুনিক সমুদ্র বন্দর গড়ে তোলে। এর পর এলাকাটির দ্রুত উন্নয়ন ঘটে ও কর্ম ব্যবস্থ হয়ে ওঠে। এখনও এই বন্দরটি চালু রয়েছে কলকাতা বন্দর নামে। এই অঞ্চলে কাজের খোজে ভারতীয় উপমহাদেশের বিভিন্ন প্রান্ত থেকে বহু মানুষ চলে আসে। ফলে এই অঞ্চলটিতে অবাঙালিরা সংখ্যাগরিষ্ঠ। এখানে হিন্দি ভাষা বহুলপ্রচলিত।
বন্দর
খিদারপুরে কলকাতা বন্দর এর দুটি ডক অবস্থিত। এই ডক দুটি হল খিদিরপুর ডক ও নেতাজি সুভাষ ডক।
যোগাযোগ ব্যবস্থা
খিদিরপুর কলকাতার একটি গুরুত্বপূর্ণ জায়গা। এসপ্ল্যানেড থেকে প্রচুর বাস আছে তাছাড়া মিনিবাস ট্রাম এবং ট্রেনে আসা যায়। খিদিরপুর নামে একটি রেলস্টেশন আছে। শিয়ালদা স্টেশন থেকে বি বা দী বাগ গামী ট্রেনে খিদিরপুর স্টেশনে আসা যায়। বা দমদম থেকে চক্ররেলের ট্রেনে খিদিরপুর স্টেশনে নামা যায়।
অর্থনীতি
কলকাতার অন্যান্য জায়গার তুলনায় অর্থনীতি উন্নত, ব্যবসার সুযোগ ভালো - বহু লোক খিদিরপুরে বন্দরে কাজের খোঁজে আসে।
শিক্ষাব্যবস্থা
কলকাতার অন্যান্য জায়গার মতই। অনেক স্কুল আছে প্রধানত বাংলা মাধ্যম, তাছাড়া তিনটি ইংরেজি মাধ্যম স্কুল আছে। এছাড়া হিন্দী মাধ্যমের স্কুলও আছে। কলেজ মাত্র এক্টাই "খিদিরপুর কলেজ"।
ইহুদি স্বশাসিত ওব্লাস্ট
ইহুদি স্বায়ত্তশাসিত ওব্লাস্ট (JAO; Евре́йская автоно́мная о́бласть, Yevreyskaya avtonomnaya oblast; ייִדישע אװטאָנאָמע געגנט, yidishe avtonome Gegnt) হ'ল রাশিয়ার সুদূর পূর্বের একটি যুক্তরাষ্ট্রীয় বিষয় এবং এটি রাশিয়ার খবরভস্ক ক্রাই এবং আমুর ওব্লাস্ট এবং চীনের হেইলুংচিয়াং প্রদেশের সীমান্তবর্তী। এর প্রশাসনিক কেন্দ্র বীরোবিডজান শহর।
১৯৪০ এর দশকের শেষের দিকে, এই অঞ্চলে ইহুদি জনসংখ্যা প্রায় ৪০,০০০-৫০,০০০-এ পৌঁছেছিল, যা সম্পূর্ণ জনসংখ্যার প্রায় ২৫%। ২০১০সালের আদমশুমারি অনুসারে, ইহুদি স্বায়ত্তশাসিত ওব্লাস্ট বা জেএও-এর জনসংখ্যা ছিল ১৭৬,৫৫৮ জন বা রাশিয়ার মোট জনসংখ্যার ০.১%। ২০১০ সালে, রাশিয়ান আদমশুমারি ব্যুরোর দেওয়া তথ্য অনুসারে, জেএও'তে ইহুদিদের মোট জনসংখ্যা ছিল মাত্র ১,৬২৮ জন, যা ১% এরও কম, আর জেএও-এর জনসংখ্যার ৯২.৭% জাতিগত রুশী ছিল। জেএও-এর জনসংখ্যার মাত্র ০.২% মানুষ ইহুদি ধর্ম চর্চা করে।
রাশিয়ার সংবিধানের ৬৫ নং অনুচ্ছেদে জেএও'কে রাশিয়ার একমাত্র স্বায়ত্তশাসিত ওব্লাস্ট বলে স্বকৃতী দিয়েছে। এটি বিশ্বের দুটি সরকারী ইহুদি এক্তিয়ারভুক্ত এলাকার একটি, অন্যটি ইসরায়েল।
দেবিদ্বার
দেবিদ্বার বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি দেবিদ্বার উপজেলার সদর। শহরটি দেবিদ্বার উপজেলার বৃহত্তম শহরাঞ্চল।
জনসংখ্যা
বাংলাদেশ আদমশুমারী ২০১১ অনুযায়ী দেবিদ্বার শহরের মোট জনসংখ্যা ৬১,৪১৮ জন যার মধ্যে ২৯,৩০০ জন পুরুষ এবং ৩২,১১৮ জন নারী। এ শহরের পুরুষ এবং নারী অনুপাত ৯১। শহরে মোট হোল্ডিং সংখ্যা রয়েছে ১১,৯০১টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০.১৮ মিটার।
প্রশাসন
২০০২ সালে দেবিদ্বার শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দেবিদ্বার পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২২টি মহল্লায় বিভক্ত । ২১.০৫ বর্গ কি.মি. আয়তনের দেবিদ্বার শহর এলাকাটি দেবিদ্বার পৌরসভা দ্বারা পরিচালিত হয়।
ভূমি সংস্কার বোর্ড
ভূমি সংস্কার বোর্ড (ইংরেজি: Land Reform Board) একটি সরকারি বোর্ড যা ভূমি সংস্কার এবং জমিতে সরকারি নীতিমালা বাস্তবায়ন পর্যবেক্ষণের জন্য দায়বদ্ধ। এটি বাংলাদেশের ঢাকায় অবস্থিত। এটি ভূমি মন্ত্রণালয়ের অধীনে রয়েছে। এটি স্থানীয় উপজেলা ভূমি অফিস এবং ইউনিয়ন তেহসিল অফিসের মাধ্যমে দায়িত্ব পালন করে।
সিকিম তফসিলি জাতি লীগ
সিকিম তফসিলি জাতি লীগ (এসএসসিএল), সিকিমের একটি রাজনৈতিক দল, ডক্টর বিআর আম্বেদকরের তফসিলি জাতি লীগের মডেলে গঠিত হয়েছিল। সিকিমের তৎকালীন রাজতান্ত্রিক শাসনের বিপরীতে এসএসসিএল একটি গণতান্ত্রিক সরকারের দাবি করেছিল।
১৯৫৩ সালে প্রথম রাজ্য পরিষদ নির্বাচনে, এসএসসিএল দুইজন প্রার্থীকে লঞ্চ করেছিল। কেউ নির্বাচিত হননি।
দলটি ১৯৬৭ ও ১৯৭৯ সালের নির্বাচনেও অংশগ্রহণ করে। ১৯৭৯ সালের বিধানসভা নির্বাচনে দলের দুটি প্রার্থী ছিল, যাদের একসঙ্গে ৮৫ ভোট ছিল। পূর্ণ বাহাদুর খাতি রত্নিপানি-ওয়েস্ট পেন্ডামে দাঁড়িয়েছিলেন যেখানে তিনি ৬৮ ভোট (সেই নির্বাচনী এলাকার ভোটের ২.৭৪%) এবং সুকমান দোর্জি খামডং-এ দাঁড়িয়েছিলেন যেখানে তিনি ১৭ ভোট (০.৭%) পেয়েছেন। দুটি নির্বাচনী এলাকাই তফসিলি জাতিদের জন্য সংরক্ষিত ছিল, এই রাজ্যের একমাত্র এই ধরনের দুটি নির্বাচনী এলাকা।
এন্টি টেররিজম ইউনিট
এন্টি টেররিজম ইউনিট (এটিইউ) হচ্ছে উগ্রবাদ ও সন্ত্রাস প্রতিরোধে গঠিত বাংলাদেশ পুলিশের একটি শাখা। বাংলাদেশে কাউন্টার টেররিজমের ন্যাশনাল ইউনিট হিসেবে এটি কাজ করবে।
ইতিহাস
২০১৭ সালে ২০ সেপ্টেম্বর দেশের বিভিন্ন স্থানে জঙ্গি হামলা বেড়ে যাওয়ায় পুলিশের এই ইউনিটটি সৃষ্টি করা হয় ২০১৮ সালের ফেব্রুয়ারি থেকে এর কার্য্যক্রম শুরু হয়।
কাঠামো
ঢাকায় পূর্বাচুলে এর সদর দপ্তর ও বিভাগীয় শহরে আঞ্চলিক কার্যালয় হবে। সিটিটিসি ও এর আওতায় পরিচালিত হবে। একজন অ্যাডিশনাল আইজি, একজন ডিআইজি, দুই জন অতিরিক্ত ডিআইজি, পাঁচজন এসপি, ১০ জন অ্যাডিশনাল এসপি, ১২ জন সহকারী পুলিশ সুপার (এএসপি) এবং ৭৫ জন ইনস্পেক্টর, ১২৫ জন সাব ইনস্পেক্টর সহ বাকি পদগুলো কনস্টেবল।
এই ইউনিটের বিভিন্ন শাখা হচ্ছেঃ
২০১৪ আইসিসি বিশ্ব ক্রিকেট লিগ তৃতীয় বিভাগ
২০১৪ আইসিসি বিশ্ব ক্রিকেট লিগ তৃতীয় বিভাগ আন্তর্জাতিক ক্রিকেট কাউন্সিল পরিচালিত ক্রিকেটের বিভাগীয় প্রতিযোগিতা। ২৩ থেকে ৩০ অক্টোবর, ২০১৪ তারিখ পর্যন্ত মালয়েশিয়ায় এ প্রতিযোগিতা অনুষ্ঠিত হয়। এ প্রতিযোগিতাটি আইসিসি বিশ্ব ক্রিকেট লিগের অংশ। এছাড়াও, ২০১৯ সালের ক্রিকেট বিশ্বকাপ প্রতিযোগিতার বাছাইপর্বও এর অংশ। শীর্ষস্থানীয় দুই দল নেপাল ও উগান্ডা নামিবিয়ায় অনুষ্ঠিত ২০১৫ সালের আইসিসি বিশ্ব ক্রিকেট লিগ দ্বিতীয় বিভাগে খেলবে। অন্যদিকে সর্বনিম্নস্থানে অবস্থান করায় মার্কিন যুক্তরাষ্ট্র ও বারমুদা দল ২০১৬ সালের আইসিসি বিশ্ব ক্রিকেট লিগ চতুর্থ বিভাগে অবনমন ঘটে।
মূলতঃ এ প্রতিযোগিতাটি উগান্ডায় আয়োজনের কথা ছিল। কিন্তু নিরাপত্তাজনিত কারণে মালয়েশিয়া ক্রিকেট অ্যাসোসিয়েশনের পরামর্শক্রমে আইসিসি মালয়েশিয়ায় স্থানান্তর করে। বারমুদা ও মার্কিন যুক্তরাষ্ট্রের খেলোয়াড়গণ উগান্ডায় প্রতিযোগিতা অনুষ্ঠিত হলে খেলতে অপারগতা প্রকাশ করে।
দলসমূহ
অংশগ্রহণকারী দলসমূহের ফলাফলের উপর ভিত্তি করে বিশ্বকাপ বাছাইপর্ব, বিশ্ব ক্রিকেট লিগ তৃতীয় বিভাগ ও বিশ্ব ক্রিকেট লিগ চতুর্থ বিভাগ খেলবে।
মাঠসমূহ
প্রতিযোগিতায় নিম্নবর্ণিত তিনটি মাঠ ব্যবহার করা হয়।
মিনোয়ান সভ্যতা
মিনোয়ান সভ্যতা হলো ব্রোঞ্জ যুগে এজিয়ান দ্বীপপুঞ্জের একটি সভ্যতা যেটি ক্রিট দ্বীপ এবং অন্যান্য এজিয়ান দ্বীপপুঞ্জে গড়ে ওঠে। এটি আনুমানিক খ্রিস্টপূর্ব ২৭০০ অব্দ হতে আনুমানিক খ্রিস্টপূর্ব ১৪৫০ অব্দের শেষ পর্যন্ত বিস্তৃত থেকে অবশেষে খ্রিস্টপূর্ব ১১০০ অব্দে এসে পুরোপুরি বিলীন হয়ে যায়। এটি ইউরোপের প্রথম উন্নত সভ্যতার প্রতিনিধিত্ব করে যেটিতে ছিলো বিশাল ভবন, সরঞ্জাম, অত্যাশ্চর্য শিল্পকর্ম, লিখান ব্যবস্থা এবং ব্যবসায়ের বিশাল বিস্তৃত ব্যবস্থা। বিংশ শতাব্দীর শুরুতে ব্রিটিশ প্রত্নতাত্ত্বিক স্যার আর্থার ইভান্স এই সভ্যতাটি আবিষ্কার করেন। "মিনোয়ান" নামটি পৌরাণিক রাজা মিনোস থেকে উদ্ভূত এবং ইভান্স দ্বারা চিহ্নিত, যিনি নোসসোসে প্রত্মস্থলটি গোলকধাঁধা এবং মিনোটোরের সাথে চিহ্নিত করেছিলেন। মিনোয়ান সভ্যতাটিকে ইউরোপে এই জাতীয় সভ্যতাগুলোর মধ্যকার প্রথম দিকের হিসাবে বর্ণনা করা হয়েছে এবং ইতিহাসবিদ উইল ডুরান্ট মিনোয়ানদের "ইউরোপীয় চেনের প্রথম লিঙ্ক" হিসাবে অভিহিত করেছেন।